[{"text_idx": "#000001", "text": "Lansiwyd arddangosfa yn dangos casgliad eang o ffotograffau gan yr hanesydd adnabyddus, y diweddar Donald Davies yng Nghastell Aberteifi yr wythnos yma."}, {"text_idx": "#000002", "text": "Treuliodd Mr Davies flynyddoedd yn casglu deunydd ar gyfer yr archif ffotograffig o hanes y dref a chyn ei farwolaeth, fe wnaeth e adael y casgliad i Ymddiriedolaeth Cadwgan."}, {"text_idx": "#000003", "text": "Mae oddeutu 70 o\u2019r ffotograffau yma wedi eu digido gan di\u0302m o wirofoddolwyr ac wedi eu gosod ar fyrddau wedi eu hargraffu gan yr argraffwyr lleol EL Jones.\nFe wnaeth tua 100 o ffrindiau\u2019r teulu fynychu\u2019r lansiad a gynhaliwyd gan Richard, mab Donald a phartner Richard, Andrew Gardener.\nCroesawodd cadeirydd Ymddiriedolaeth Cadwgan Non Davies bawb a dywedodd bod yr Ymddiriedolaeth yn ddyledus i Donald am y rhodd o\u2019r fath etifeddiaeth."}, {"text_idx": "#000005", "text": "Ac meddai cyn lyfrgellydd y sir William Howells, bod cariad Donald am hanes a\u2019i awydd i addysgu a rhannu\u2019r cariad yna gyda phobl yn rhywbeth i\u2019w edmygu."}]